สถานีบางขุนนนท์

สถานีบางขุนนนท์ (, รหัส BL04) เป็นสถานีรถไฟฟ้า ในเส้นทางรถไฟฟ้ามหานคร สายเฉลิมรัชมงคล และเชื่อมต่อรถไฟฟ้ามหานคร สายสีส้มในอนาคต โดยสถานีตั้งอยู่บนถนนจรัญสนิทวงศ์ และถนนสุทธาวาส ในพื้นที่เขตบางกอกน้อย กรุงเทพมหานคร

ที่ตั้ง 

สถานีรถไฟฟ้าสายสีน้ำเงิน ตั้งอยู่บนถนนจรัญสนิทวงศ์ ระหว่างสี่แยกบางขุนนนท์ (จุดบรรจบถนนจรัญสนิทวงศ์, ถนนบางขุนนนท์ และซอยจรัญสนิทวงศ์ 32 หรือซอยวัดสุวรรณาราม ทางเข้าสำนักงานเขตบางกอกน้อย) และจุดตัดทางรถไฟสายตะวันตก ทางแยกถนนสุทธาวาส และถนนเลียบทางรถไฟตัดใหม่ (บางขุนนนท์-สถานีชุมทางตลิ่งชัน) ส่วนสถานีรถไฟฟ้าสายสีส้ม ตั้งอยู่ใต้ถนนเลียบทางรถไฟตัดใหม่ ใกล้กับป้ายหยุดรถไฟจรัญสนิทวงศ์ ในพื้นที่แขวงบางขุนนนท์, แขวงบางขุนศรี และแขวงบ้านช่างหล่อ เขตบางกอกน้อย กรุงเทพมหานคร

แผนผังสถานี

รายละเอียดสถานี

สัญลักษณ์ของสถานี 

ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีน้ำเงินเพื่อสื่อว่าเป็นสถานีเชื่อมต่อระบบ กับรถไฟฟ้ามหานคร สายสีส้ม และรถไฟฟ้าชานเมืองสายสีแดงอ่อน (ในอนาคต)

รูปแบบของสถานี 

สถานีของสายเฉลิมรัชมงคลเป็นสถานียกระดับ ชานชาลาแบบข้าง (Station with Side Platform) ส่วนสถานีของสายสีส้มเป็นสถานีใต้ดินในแนวตัดขวางตามแนวถนนสุทธาวาส ใช้ชานชาลากลางเนื่องจากเป็นสถานีปลายทาง

เหนือชานชาลาและรางรถไฟของสถานีมีสะพานเหล็กข้ามสำหรับใช้ในงานแห่พระบรมสารีริกธาตุหรือประเพณีชักพระของวัดนางชี
ที่มีขึ้นทุกปีในวันแรม 2 ค่ำ เดือน 12 เนื่องจากตามประเพณีฯ การแห่ฯ จะล่องเรืออัญเชิญพระบรมสารีริกธาตุไปตามคลองด่านและคลองบางกอกใหญ่ เมื่อขบวนแห่จะผ่านสะพานแห่งใด ก็จะอัญเชิญฯ ขึ้นเหนือสะพานโดยใช้การชักรอกก่อนจะหย่อนกลับลงเรือที่จอดรออีกฟากของสะพาน ซึ่งด้านปลายของสะพานในสถานีจะมีอุปกรณ์ชักรอกขึ้นไปด้วยเช่นกัน

ทางเข้า-ออกสถานี 

 1 ถนนสุทธาวาส, วัดสุทธาวาส, ตลาดศาลาน้ำเย็น, ป้ายหยุดรถไฟจรัญสนิทวงศ์ (ลิฟต์)
 2 ถนนเลียบทางรถไฟตลิ่งชัน, จุดเชื่อมต่อป้ายหยุดรถไฟจรัญสนิทวงศ์ (ลิฟต์)
 3 สำนักงานเขตบางกอกน้อย, ถนนบางขุนนนท์
 4 ซอยจรัญสนิทวงศ์ 32

การจัดพื้นที่ในตัวสถานี 

 3 ชั้นชานชาลา
 2 ชั้นออกบัตรโดยสาร และพื้นที่เชื่อมต่อรถไฟฟ้ามหานคร สายสีส้ม และรถไฟฟ้าชานเมืองสายสีแดงอ่อนในอนาคต

เวลาให้บริการ

จุดเชื่อมต่อการเดินทาง 

 รถไฟทางไกลสายตะวันตก เชื่อมต่อที่ป้ายหยุดรถไฟจรัญสนิทวงศ์
  รถบัสไฟฟ้า BMA เชื่อมต่อตลาดน้ำสองคลองวัดตลิ่งชัน (กรุงเทพมหานคร) ตลาดน้ำตลิ่งชัน ตลาดน้ำคลองลัดมะยม สถานีขนส่งผู้โดยสารกรุงเทพ (ถนนบรมราชชนนี) ตลาดน้ำวัดสะพาน (เขตตลิ่งชัน) (เปิดให้บริการเมื่อวันที่ 31 ธันวาคม พ.ศ. 2565)

รถโดยสารประจำทาง 

 ถนนจรัญสนิทวงศ์ (มุ่งหน้าแยกบางขุนนนท์) : สาย 40 42(4-10) 56 57 68 80 108 175 189 198 509
 ถนนจรัญสนิทวงศ์ (มุ่งหน้าแยกไฟฉาย) : สาย 40 42 56 57 68 80 108 175 189 509
 ถนนบางขุนนนท์ : สาย 57 79 รถสองแถวสายศิริราช - บางขุนนนท์ และ ตลาดบางขุนศรี - สวนผัก

สถานที่สำคัญใกล้เคียง 
 วัดสุทธาวาส
 วัดสุวรรณารามราชวรวิหาร
 วัดใหม่ยายแป้น
 ป้ายหยุดรถไฟจรัญสนิทวงศ์
 ตลาดศาลาน้ำเย็น
 สำนักงานเขตบางกอกน้อย
 สถานีตำรวจนครบาลบางกอกน้อย
 โรงงานผลิตน้ำธนบุรี และหน่วยบริการจรัญสนิทวงศ์ สำนักงานประปาสาขาบางกอกน้อย การประปานครหลวง
 ตลาดบางขุนศรี
 แม็คโคร สาขา จรัญสนิทวงศ์
 วิทยาลัยเทคโนโลยีจรัลสนิทวงศ์

อ้างอิง

แหล่งข้อมูลอื่น 
 แผนที่จากเว็บไซต์บีอีเอ็ม 

บางขุนนนท์
บางขุนนนท์
บางขุนนนท์
บางขุนนนท์